
OVA KNJIŽICA NIJE NAMIJENJENA PRODAJI 


— PREDGOVOR —> 


Ova knjižica, koju držite u rukama, ima za cilj otkri- 
ti nam kako veliku važnost i moć ima molitva svete 
Krunice (Radosna, Svjetla, Žalosna i Slavna otajstva), 
molitva na koju nas poziva Nebeska Majka i sveci, te 
da svetu Krunicu počnemo moliti svim srcem, sa ža- 
rom, s radošću, ustrajno svakim danom! 


Majko, Marijo, u Tvoje ruke predajem ovu knjižicu! 
Božo Belinić, župnik 


Sveta Bernardica iz Lurda piše: 


“Jednog dana pođoh k obali rijeke Gave brati drva s 
dvije djevojčice, kadli začuh nekakav šum. Okrenuh 
se k livadi, ali ne vidjeh da bi se stabla iole micala. 
Nato podigoh glavu i ugledah pećinu. I opazih Gospo- 
đu odjevenu u bijele haljine: bila je obučena u bijelo i 
opasana plavim pojasom, na svakoj nozi imala je žutu 
ružu, 


Kada to ugledah, protrljah oči, misleći da se varam. 
Turnuh ruku u krilo svoje haljine, i tu nađoh svoju 
krunicu. Htjedoh se na čelu prekrižiti, ali ne mogoh 
podići ruku k čelu, i ona spadne. A pošto se ona Gos- 
pođa prekrižila, pokušah to i ja, premda drhtave ruke; 
sapokos sam sepješa Odmah počeh moliti Krunicu: 








Ona mi je Gospođa progovorila tek treći put i zapita- 
la hoću li k njoj dolaziti kroz petnaest dana... Vraćala 
sam se onamo kroz petnaest dana. Ona mi se Gospođa 
ukazivala svaki dan, osim jednog ponedjeljka i petka, 
naređivala mi je da upozorim svećenike da ondje sa- 
grade crkvicu, da pođem k izvoru umiti se i da molim 
za obraćenje grešnika. Više sam je puta pitala tko je, a 
ona se blago smiješila; napokon podigavši ruke i upri- 
jevši oči u nebo reče mi: Ja sam Bezgrešno Začeće." 
Časoslov, 11. veljače 


—— FATIMA =— 


Nebeska Majka ukazivala se u Fatimi, u Portugalu, 
trima pastirićima: Luciji, Franji i Jacinti od svibnja 
do listopada 1917. godine. Kod svakog ukazanja po- 
zivala je na molitvu Krunice. 


Lucija iz Fatime piše: 


“Trinaestog svibnja 1917. godine... Opazismo na jed- 
noj česmini Gospu, obučenu u bjelinu, sjajniju od sun- 
ca... Gospa nadoda: “ 

Trinaestog lipnja 1917. godine: 
bit će tvoje utočište i put koji će te voditi do Boga." 


Trinaestog srpnja 1917. godine: 


Petnaestog kolovoza 1917. godine: 

“Molite Krunicu svaki dan... Molite, molite mnogo! 
jer m u pa- 

to ji lih nitk irtvule i 

moli." 





FATIMA 


rerni rujna 1917. godine: 
Trinaestog listopada 1917. godine: 
1»? 

Fatimska poruka - Lucija govori 

— SVETIPAPA — 
IVAN PAVAO II. 


U svom apostolskom pismu “Rosarium Vir- 
ginis Mariae - Krunica Djevice Marije" papa 
Ivan Pavao II. piše: 


“Krunica je moja najdraža molitva... Krunica me 
pratila u trenucima radosti i u trenucima kušnje. Njoj 
sam povjeravao tolike brige i u njoj sam uvijek nalazio 
utjehu.... Kolike sam milosti u ovim godinama primio 
od Blažene Djevice po Krunici. 


Mnogi znaci pokazuju kako i danas sveta Djevica želi 
upravo po toj molitvi ostvarivati onu majčinsku 
brigu kojoj je umirući Otkupitelj povjerio, u osobi lju- 
bljenog učenika, sve sinove Crkve: “Ženo! Evo ti sina!" 
(Iv 19, 26)... Želim posebno spomenuti ukazanja u 
Lurdu i Fatimi. 


Bilo bi nemoguće navesti imena mnoštva svetaca koji 
su u Krunici pronašli istinski put posvećenja. Treba 
ipak spomenuti svetog Ljudevita Mariju Grigniona de 

Montforta, pisca dragocjenog djela o Krunici (ČUDE- 
SNA TAJNA SVETE KRUNICE ZA OBRATITI SE 
I SPASITI SE), i nama bližega patra Pija iz Pietrelci- 
ne, kojeg sam nedavno na svoju radost mogao progla- 
siti svetim. Posebnu je karizmu, nadalje, kao istinski 
apostol Krunice, imao blaženi Bartolo Longo. Njegov put 
ka svetosti osniva se na nadahnuću koje je začuo u du- 
bini svog srca: “Tko god širi molitvu Krunice, spašen je!" 

Krunica je sažetak svega Evanđelja... Moliti Krunicu 
nije ništa drugo već razmatrati s Marijom Kristovo 
lice... Istaknuta značajka kršćanske duhovnosti sve je 
potpunije suobličavanje učenika Učitelju. U tom suo- 
bličavanju Kristu u Krunici mi se na osobit način 
prepuštamo majčinskoj brizi svete Djevice... Kruni- 
ca je ujedno i meditacija i prošnja. Ustrajna molitva 
Majci Božjoj počiva na uvjerenju da Ona svojim maj- 
činskim zagovorom može dobiti sve od Srca svog Sina. 


Crkva je toj molitvi oduvijek priznavala posebnu 
djelotvornost, povjeravajući njezinu zajedničkom i 
ustrajnom moljenju najteže potrebe. U trenucima u 
kojima je samo kršćanstvo bilo izloženo pogibelji, tra- 
žilo se spas u snazi te molitve i zazivalo Djevicu od 
Krunice da svojim zagovorom izmoli spasenje. Djelo- 
tvornosti te molitve danas rado povjeravam molitvu 
za mir u svijetu i obitelji. 


Kao molitva za mir Krunica je također, i oduvijek je to 
bila, obiteljska molitva i molitva za obitelj... Potrebno 
je vratiti se obiteljskoj molitvi i molitvi za obitelji, slu- 
žiti se upravo tim oblikom molitve. Ako sam u apostol- 
skom pismu Novo millennio ineunte potaknuo također 
vjernike laike da u svakodnevnom životu župnih za- 
jednica i kršćanskih skupina mole Časoslov, jednako ih 
sada želim potaknuti na molitvu Krunice. 


Upirem svoje oči u vas, braćo i sestre svakog staleža, u 
vas, drage obitelji, u vas, bolesni i stari, u vas, mladi: 


PONOVNO UZMITE S POUZDANJEM KRUNICU 


U RUKE!" 





PAPA IVAN PAVAO II. U FATIMI 
NA MJESTU UKAZANJA 
SVOJIM GESLOM “TOTUS TUUS - SAV TVOJ", 
SAV SE PREDAO MARIJI 


Papa Ivan Pavao II. rekao je u Fatimi 13. svibnja 
1982: “Gospa od fatimske poruke ukazuje na “Kruni- 
cu", koja se s pravom može nazvati “Marijinom mo- 
litvom": molitva u kojoj se Ona posebno osjeća pove- 
zana s nama. Ona sama moli s nama. Tom molitvom 
obuhvaćaju se problemi Crkve, Petrove stolice, proble- 
mi čitavog svijeta. Osim toga, spominje se grešnika, da 
se obrate i spase, te duša u Čistilištu.? 


U svom apostolskom pismu “Ostani s nama Gos- 
podine" od 7. listopada 2004., papa Ivan Pavao II. 
piše: “Potrebno je posebice njegovati, kako u slavljenju 
mise tako i u štovanju Euharistije izvan mise, ŽIVU 
SVIJEST O STVARNOJ KRISTOVOJ PRISUTNO- 
STI... Isusova prisutnost u Svetohraništu mora pred- 
stavljati neku vrstu privlačne točke za sve veći broj 
duša u Njega zaljubljenih, sposobnih da dugo ostanu 
slušati Njegov glas i gotovo mu čuti otkucaje Srca. 
“Kušajte i vidite kako je dobar Gospodin!" (Ps 34, 9) 


Euharistijsko klanjanje izvan mise neka bude osobi- 
ti zadatak za pojedine župne i redovničke zajednice. 
Ostanimo dugo prostrti pred Isusom prisutnim u Eu- 
haristiji... I sama Krunica, razumljena u svome du- 
bokom smislu, biblijskom i kristocentričnom, kako 
sam preporučio u svome apostolskom pismu Rosa- 
rium Virginis Mariae, može biti osobito prikladan 
način euharistijskog razmatranja, ostvarenog pod 
Marijinim vodstvom." 





9. OTAJSTVO SVJETLA: 
KOJI NAM SE U OTAJSTVU EUHARISTIJE 
DAROVAO 


— BLAŽENA MAJKA —> 
TEREZIJA IZ KALKUTE 


Blažena Majka Terezija iz Kalkute povjerila je 
u pismu svom duhovnom ocu viđenje koje joj 
je darovano: 


(1) Vidjela sam golemo mnoštvo - svakojakih ljudi - 
vrlo siromašnih, a i djeca su bila tu. Svima su ruke 
bile uzdignute prema meni - koja sam stajala posred 
njih. Dozivali su: “Dođi, dođi, spasi nas - povedi nas 
k Isusu." 


(2) I opet to veliko mnoštvo - na njihovim sam licima 
vidjela veliku tugu i trpljenje - klečala sam blizu Gos- 
pe, koja je bila okrenuta prema njima. - Nisam vidjela 
njezino lice, ali sam čula kako govori: “Pobrini se za 
njih - oni su moji. - Povedi ih k Isusu - nosi Isusa k 


njima. - Ne boj se. Nauči ih moliti Krunicu - neka je 
mole u obitelji - i sve će biti dobro. - Ne boj se - Isus i 


ja bit ćemo s tobom i tvojom djecom. 


(3) I opet isto veliko mnoštvo - bijahu prekriveni ta- 
mom. No, ipak sam ih mogla vidjeti. Gospodin na 
Križu. Gospa nedaleko od Križa - a ja, poput djeteta, 
ispred nje. Njezina je lijeva ruka bila na mojemu lije- 

vom ramenu - dok me desnom držala za moju desnu 
ruku. Obje smo bile okrenute prema Križu. Gospodin 
je rekao: - “Ja sam te zamolio. Oni su te zamolili, i 
ona - Moja Majka, zamolila te. Zar ćeš odbiti uči- 
niti to za Mene - pobrinuti se za njih, dovesti ih k 
Meni?" 

Odgovorih - Isuse, Ti znaš da sam spremna poći smjesta. 


Brian Kolodiejchuk, Privatna pisma “Svetice iz Calcutte" 

SVETI PATER PIO > 
IZ PIETRELCINE 





U našoj dragoj Gospi on je gledao kanal koji ga je 
nosio Kristu, najsigurniji put što braću vodi Kristu. 

“Jadna Mammina, pisao je 1. svibnja 1912. ocu Ago- 
stinu, kako me Ona ljubi. Opet sam to smio utvrditi 
na početku ovog lijepog mjeseca. Kojom me brigom 
jutros pratila na oltar... Želio bih imati tako snažan 
glas da bih pozivao grešnike cijelog svijeta ljubiti 
našu dragu Gospu." 


U predvečerje njegove smrti nekoliko subraće bilo je 
zamolilo oca Pia: “Recite nam jednu riječ, Oče!" I on 
je odgovorio: “Ljubite našu dragu Gospu i potičite 
druge ljubiti je. Uvijek molite Krunicu!" 


Što se može kazati o bezbrojnim Krunicama što ih je 
molio tako da ga se nazvalo “ŽIVOM KRUNICOM"! 
Moglo ga se uvijek vidjeti s Krunicom u ruci. Otac 
Bernardino da Siena, Generalni postulator kapuci- 
na, ispričao je da je jednog dana poglavar samostana 
upitao oca Pia koliko Krunica izmoli svakog dana. 
Odgovorio je: “Beh!... mojim poglavarima moram 
kazati istinu! Trideset četiri sam izmolio!" 


Navečer ne bi nikad zaspao, da bi si podario krat- 
ke časove mira bez Krunice u ruci, koju je nazivao 
“moje oružje", “moj mač", “la mia spada"! 

(la spada - mač) 


Pater Pio umro je s Krunicom u svojim rukama. 
Pater Derobert, Otac Pio proziran Bogom 

Pater Pio pisao je jednoj duši 4. rujna 1916: “Zato se i 
Vi ohrabrite, jer siguran i nepogrešiv znak da je duša 
odabrana za spasenje jest napast... Napast ne pošte- 
đuje nijednog izabranika... Borite se snažno i posti- 
ći ćete nagradu jakih duša. Nikada se ne pouzdajte 
u samu sebe. U trenucima krajnje borbe i malaksa- 
losti UTECITE SE MOLITVI. Pouzdajte se u Boga 
i napast Vas nikada neće nadjačati... Gospodin je s 
Vama i nema mjesta strahu. Neka Neprijatelj samo 
ratuje s Vama, ali Vas nikada neće moći usmrtiti. 
Borite se kao jaka duša. Borite se protiv putenosti, 
protiv svjetovne ispraznosti, protiv zamamnosti bo- 
gatstva i časti, po kojima Đavao s nama neprestano 
ratuje. Otpor će jamačno biti tvrd, bitka mučna. Ali 
sursum corda (gore srca), uprite pogled u Nebo." 


Gianluigi Pasquale, 365 dana s padre Pijem 


Onima pak s čijih je usta začuo odjek razmišljanja 
po kojem je Krunica “preživjela stvar", on je govorio: 
“Činimo ono što smo vazda činili, ono što su činili 
naši stari i dobro će nam biti... Sotona se uvijek upi- 
nje da uništi ovu molitvu, ali nikada neće uspjeti." 


Alessandro da Ripabottoni, Otac Pio iz Pietrelcine 





MOLITVA PADRA PIJA NAKON SV. PRIČESTI 


Ostani sa mnom, Gospodine, jer mi je potrebna Tvoja prisutnost 
da Te ne bih zaboravio. Ti znaš kako mi je lako napustiti Te. 


Ostani sa mnom, Gospodine, jer sam slab i potrebna mi je Tvoja 
snaga da ne padam tako često. 


Ostani sa mnom, Gospodine, jer Ti si moj život i bez Tebe 
posustajem u revnosti. (...) Ostani sa mnom, Isuse... 


Ostani sa mnom, Gospodine, samo Tebe tražim, Tvoju ljubav, 
Tvoju milost, Tvoju volju, Tvoje Srce, Tvoj Duh, jer Te ljubim 
i ne tražim ništa zauzvrat, osim sve veće ljubavi. Ljubavi 
postojane, konkretne. Ljubiti Te svim svojim srcem na zemlji da 
bih nastavio ljubiti Te savršeno kroz čitavu Vječnost. 

Tako neka bude! 


Izvor: www.adorazioneeucaristica.it 

— BLAŽENIKARD. > 
ALOJZIJE STEPINAC 


Kardinal Pavao Bertoli priopćio je sljedeće kao oso- 
bitu crtu Stepinčevu: “Jedne godine u proljeće pošao 
sam zajedno s njim u Dalmaciju da posjetimo mons. 
Bauera i nuncija mons. Pellegrinettija, koji su bili na 
odmoru u jednoj kući ss. milosrdnica. Sjećam se da 
je na povratku u vlaku nakon duljeg razgovora izva- 
dio svoju veliku krunicu te mi reče: 


- Don Pavle, prošlih dana darovale su mi sestre domi- 
nikanke ovu krunicu od 15 otajstava, jer su znale da 
dnevice izmolim cijelu Krunicu. 


Prekine razgovor, iznenada se duboko sabere i sav 
preobražen počne predmoliti Krunicu. 


U Krašiću je gotovo svake večeri pri kraju večere upi- 
tao župnika: 


- Imadete li još vremena za Krunicu? 


Znao bi reći: Ne propuštajte to! Svaki dan molite 
Krunicu. To je sva naša nada! 


Kad mu je župnik spomenuo da je odlučio pozvati 
župljane da svaki dan, kojima je ikako moguće, dođu 
navečer u crkvu gdje će zajednički moliti sv. Krunicu, 





Kardinal mu je rekao: “To ste dobro učinili. To nam 
treba. Mislio sam na to i sam već prije, ali nisam znao 
vaše raspoloženje, program i mogućnost, pa se nisam 
htio u to miješati. Počnite samo! Makar ih samo pet 
dolazilo, držite zajedničku molitvu! Ja sam uvjeren da 
će ih uvijek biti više." 

Aleksa Benigar, Stepinac 


* Tada još nije bilo Otajstava svjetla. Otajstva svjetla u Krunicu je 
uveo papa Ivan Pavao II. 2002. godine. 

U Okružnici: O štovanju Blažene Djevice Marije od 
14. siječnja 1944. nadb. Alojzije Stepinac piše: 


“Šest puta je Blažena Djevica Marija prigodom 
ukazanja u Fatimi opomenula one sretne pastiri- 
će, a preko njih čitav svijet, da rado i pobožno mole 
svetu Krunicu... Molite svaki dan svetu Krunicu u 
svakoj obitelji... Budite uvjereni da ćete brzo iskusi- 
ti divne plodove svete Krunice." 





U svojoj propovijedi “Kraljice presvete Krunice, 
moli za nas" kard. Stepinac piše: 


Međutim, kad govorimo o Kraljici sv. Krunice, dobro 
je da iznesemo ovdje, što piše o tom predmetu među 
ostalim divnim stvarima jedan od najvećih štovatelja 
Bogorodičinih, o kojem smo već mnogo puta govorili, 
sv. Ljudevit Marija Grignion: “Zato vas vruće molim, 
zaključuje svetac, zato vas vruće molim, iz ljubavi 
koju imam prema vama u Isusu i Mariji, da molite 
i Krunicu, a također, imate li vremena, i čitav Ru- 
žarij, svakoga dana, pa ćete na času smrti blagosliv- 
ljati dan i sat kad ste mi povjerovali." 


A u propovijedi “Kraljice mira, moli za nas" kard. 
Stepinac piše: 

O, Presveta Majko Božja, hoće li kada doći taj blaženi 
čas da Te shvate i dobro upoznaju sve hrvatske obitelji, 


da se posvete Tvome Bezgrešnom Srcu? 


Kard. Alojzije Stepinac, Propovijedi o Majci Božjoj prema lita- 
nijama lauretanskim 

— KAKO MOLITI — 
KRUNICU? 


Držeći križić krunice u ruci, prekrižimo se i molimo Apostolsko 
vjerovanje. Nakon Vjerovanja, na prvom zrnu moli se Oče naš. 
Na sljedeća tri zrna moli se Zdravo Marijo i iza riječi Isus dodaju 
se zazivi vjere, ufanja i ljubavi: 

1....koji neka nam umnoži vjeru. 

2...koji neka nam učvrsti ufanje. 

3. ....koji neka nam usavrši ljubav. 

I završimo molitvom Slava Ocu. 


Zatim, kod svake desetice, molimo Oče naš, deset puta Zdravo 
Marijo i Slava Ocu. Iza riječi Isus, kod svake Zdravo Marijo, do- 
daju se odgovarajući zazivi pojedinih otajstava: 

Radosna otajstva Krunice: 

mole se ponedjeljkom i subotom. 

1. ...koga si, Djevice, po Duhu Svetom začela. 

koga si, Djevice, Elizabeti u pohode nosila. 

. ...koga si, Djevice, rodila. 

. ...koga si, Djevice, u hramu prikazala. 

. ...koga si, Djevice, u hramu našla. 


Otajstva svjetla Krunice: 

mole se četvrtkom. 

1....koji je na rijeci Jordanu kršten bio. 

2. ..koji nam se na svadbi u Kani objavio. 

3. ...koji nam je kraljevstvo Božje navijestio i na obraćenje nas pozvao. 
4 

5 


ho BR 


q 


. ...koji se na gori preobrazio i svoju nam slavu objavio. 
...koji nam se u otajstvu euharistije darovao. 

Žalosna otajstva Krunice: 

mole se utorkom i petkom. 

1....koji se za nas krvavim znojem znojio. 
2. ...koji je za nas bičevan bio. 

3. ....koji je za nas trnjem okrunjen bio. 
4....koji je za nas teški križ nosio. 

5. ...koji je za nas raspet bio. 


Slavna otajstva Krunice: 

mole se srijedom i nedjeljom. 

. ..koji je od mrtvih uskrsnuo. 

...koji je na Nebo uzašao. 

...koji je Duha Svetoga poslao. 

...koji je Tebe, Djevice, na Nebo uzeo. 
..koji je Tebe, Djevice, na Nebu okrunio. 


Napomena: Na početku i na kraju sv. Krunice može se dodati 
ovaj zaziv kojeg nas je Majka naučila u Fatimi: 

O, Isuse, to je Tebi za ljubav, za obraćenje grešnika i kao nakna- 
da za uvrede, koje se nanose Bezgrešnom Srcu Marijinu. 
Poslije svake desetice, iza molitve Slava Ocu, dodaje se: 

O, moj Isuse, oprosti nam naše grijehe, očuvaj nas od paklenoga 
ognja i dovedi u Raj sve duše, osobito one kojima je najpotreb- 
nije Tvoje milosrđe. (Molitva također darovana od Majke u Fatimi.) 


Na kraju Krunice molimo jedan Oče naš, Zdravo Marijo i Slava 
Ocu za Papu i na njegove nakane i završavamo molitvom: 

Zdravo, Kraljice, Majko milosrđa, živote, slasti i ufanje naše, 
zdravo! K Tebi vapijemo prognani sinovi Evini. K Tebi uzdi- 
šemo, tugujući i plačući u ovoj suznoj dolini. Svrni, dakle, za- 
govornice naša, one svoje milostive oči na nas te nam poslije 


ovoga progona pokaži Isusa, blagoslovljeni plod utrobe svoje. 
O blaga, o mila, o slatka Djevice Marijo! 


namR= 

— ČIN POTPUNOG > 
PREDANJA MARIJI 


Potpuno se predajmo našoj Nebeskoj Majci 
riječima svetog Ljudevita Marije Grigniona de 
Montforta 
i svetog pape Ivana Pavla II.: 


“Sav sam Tvoj (Sva sam Tvoja) 
i sve moje Tvoje je. 
Prihvaćam Te u svemu mojemu. 
Daruj mi svoje Srce, Marijo." 


“Totus Tuus ego sum (Tota Tua ego sum) 
et omnia mea Tua sunt. 
Accipio Te in mea omnia. 
Praebe mihi Cor Tuum, Maria." 


Ivan Pavao II., Dar i otajstvo 





TOTUS TUUS - SAV TVOJ 

— NAPOMENA -— 


TRADICIONALNA SVETA KRUNICA 


IMA TRI OTAJSTVA: 


RADOSNA OTAJSTVA 
ZALOSNA OTAJSTVA 
SLAVNA OTAJSTVA 


Radosna otajstva: 
mole se od prve nedjelje Došašća do krštenja Isusova svaki dan, 
a kroz godinu ponedjeljkom i četvrtkom. 


Žalosna otajstva: 
mole se od početka Korizme do Uskrsa svaki dan, 
a kroz godinu utorkom i petkom. 


Slavna otajstva: 
mole se od Uskrsa do Presvetog Trojstva svaki dan, 
a kroz godinu srijedom, subotom i nedjeljom. 


RIJEČI SVETOG PAPE IVANA PAVLA Ii. 


"Moliti Krunicu nije ništa drugo već 
razmatrati s Marijom Kristovo lice. 


Krunica je po svojoj naravi molitva za mir, zbog same 
činjenice da se sastoji iz razmatranja Krista, 
koji je Knez mira i "mir naš" (Ef 2, 14). 


Krunica je molitva mira i po plodovima ljubavi koje donosi. 
Kada je molimo kao istinsku meditativnu molitvu, Krunica 
podupire susret s Kristom u njegovim otajstvima i tako 
otkriva Kristovo li raći, ito onima 

koji najviše tr, 
(Isus nam govori u Evanđelju: "Zaista, kažem vam, što 
god učiniste jednomu od ove moje najmanje braće, 
Meni učiniste." - Matej 25, 40) 


Konačno, usmjeravajući naš pogled na Krista, Krunica nas 
također čini graditeljima mira u svijetu... Krunica ne samo 
da nije bijeg od problema, nego nas potiče da na njih 
gledamo odgovorno i velikodušno i daje nam snagu da se 
s njima suočavamo s pouzdanjem u Božju pomoć i sa 
čvrstom nakanom da u svakoj prigodi svjedočimo "ljubav, 
koja je sveza savršenstva" (Kol 3, 14). 


Apostolsko pismo Rosarium Virginis Mariae 














